Ryan Owens (2008)
**Ryan Jay Owens** (20. lokakuuta 1980) on yhdysvaltalainen lentopalloilija, joka on pelannut  vuodesta 2002 asti Euroopassa, Etelä-Amerikassa ja Aasiassa.Hän esiintyi Tampereen Isku-Volleyn riveissä lentopallon SM-liigassa kaudella 2008-09. Owens teki paluun Suomen lentopalloliigaan kaudeksi 2015-16, kun hän solmi Hurrikaani Loimaan kanssa sopimuksen.

Owens on pelannut urallaan Suomen lisäksi Belgiassa, Tanskassa, Watarissa, Tšekissä, Puerto Ricossa, Brasiliassa, Kreikassa, Koreassa, Italiassa ja Indonesiassa.

Ura
---

### Nuoruusvuodet

Owens aloitti lentopallon pelaamisen vasta 16-vuotiaana lukioikäisenä. Vuotta myöhemmin valmistuessaan lukiosta Owens siirtyi yliopistoon, jossa hän jatkoi lentopallouraansa. Hän pelasi kahdessa eri yliopistojoukkueessa: Dominican Universityssa ja Kendall Collegessa.

### Ammattilaisura

Opiskeluvuosien jälkeen Owens aloitti ulkomailla mittavan kansainvälisen uransa. Hän pelasi ensimmäisen kautensa kansainvälisillä kentillä Belgian liigassa, VBC Guibertin joukkueen riveissä. Seuraavan kautensa hän pelasi Saksan Bundesliigassa, VC Markranstaedtin riveissä siirtyen tämän jälkeen Tanskan pääsarjaan, josta ura jatkui Qatarin pääsarjaan ja Tšekin A1-liigaan. Kaudella 2005-06 Owens pelasi Puerto Ricon Superliigassa, jonka jälkeen hän siirtyi Brasilian Superliigaan.

Tämän jälkeen Owens matkasi takaisin Eurooppaan, Kreikan pääsarjaan Ethnikos Alexandroupolis riveihin. Kreikka-pestin jälkeen hän teki sopimuksen Tampereen Isku-Volleyn kanssa, SM-liigaan. Suomessa vietetyn kauden jälkeen Owens palasi Kreikan pääsarjaan jatkamaan ammattilaisuraansa kahdeksi vuodeksi. Sen jälkeen koitti kausi Korean pääsarjassa ja Italian A1-liigassa. Kaudella 2014-15 amerikkalaispelaaja pelasi kotimaassaan.

A-maajoukkue
------------

Vuonna 2005 Owens valittiin kahdeksantoista pelaajan Yhdysvaltojen maajoukkueryhmään, johon hän kuului myös kausilla 2007 sekä 2008. Hän taisteli tiukasti paikasta Yhdysvaltojen vuoden 2008 olympiajoukkueeseen. Pekingin kisat jäivät lopulta haaveeksi. USA:n maajoukkueryhmässä Owens on ollut mukana myös kausilla 2010 ja 2013.

Muuta
-----

Owens omaa kovan ulottuvuuden, kun hän ponnistaa peräti 365 senttimetrin korkeuteen. Hän on 201cm pitkä ja painaa 95kg.

Saavutukset
-----------

* Yhdysvaltojen maajoukkueessa 2005, 2006, 2010, 2013
* 17. viikon MVP-pelaaja Kreikan liigassa 2008
* All-Amerikan joukkueessa 1999 (High School)
* Vuoden tulokas Yhdysvaltojen liigassa 2002
* All-American pelaaja 2002 (College)
* SM-liigan pistepörssin kakkonen 2009
* SM-liigan ässätilaston voitto 2009

Joukkueet
---------

* **1997-1998:** Yhdysvallat Evanston Township

* **1999:** Yhdysvallat Dominican University

* **2000-2001:** Yhdysvallat Orange Coast College

* **2001-2002:** Yhdysvallat Kendall College

* **2002-2003:** Belgia VBC Guibertin

* **2003:** Saksa VC Markranstaedt

* **2003-2004:** Tanska Spentrup IF

* **2004:** Qatar Prince's Cup

* **2004:** Belgia Kladno

* **2005:** Puerto Rico Criollos de Caguas

* **2006:** Puerto Rico Los Gigantes de Carolina

* **2006:** Brasilia On Line Esportes

* **2007-2008** Kreikka Ethnikos Alexandroupolis

Lähteet
-------

1. ↑  Resume/CV Ryan Jay Owens.  Arkistoitu 16.4.2009. Viitattu 12.8.2008. (englanniksi)
2. ↑  Ryan Jay Owens palaa liigaan Hurrikaanin paidassa *Mestaruusliiga*. Viitattu 7.8.2015.
3. ↑  Owens career Owens-website.  Arkistoitu 16.4.2009.  (englanniksi)
4. ↑  Owens personal CV Owens-website.  Arkistoitu 16.4.2009.  (englanniksi)